《题伦樾溪秀野亭三首 其三》
明代·王渐逵

翠云长护荆花馆，词客时过梦玉堂。已见霓裳森四座，不烦丝玉奏清商。

墨池波静鱼知出，芸馆风高燕欲狂。亦喜江山成锦绣，未应垂白老严光。

作者简介：（1498—1559）明广东番禺人，字用仪，一字鸿山，号青萝子、大隐山人。正德十二年进士，官刑部主事。以养母请告，家居十余年，后至广州，适有诏，养病逾三年者不复叙用。乃赴会稽，谒王阳明墓，与其门人讲学。久之乃归。后复被荐入京，言事不报，复乞归。嘉靖三十七年十二月卒。有《青萝文集》。